गुवाहाटी,नबेम्बर  5  : दिनै गिबि मनट्री सर्बानन्द सनवाल बिथांआ भुपेन हाजरिकानि  7  थि थैनाय सानजों लोब्बा लाखिनानै राव धोरोम,हारिमु बासियालासे हादोरसायाव थानाय लाइमोनफोरखौ ससियेल मेडियानि गेजेरजों गोजोन्नि खौरां फोसावनायाव दसे सम होनो खावलायदों ।गुवाहाटी नोगोरमानि साखाथिआव थानाय भुपेन हाजरिका सामाडि खेट्रआव थानानै बिथांआ खौरांगिरिफोरनि सिगांव बुङोदि - " जों दिनै 'Sudhakantha' खौ गोसोखांनानै बिबार बावदों,बिथांनि जिउमाखौ अरायसम थैनो रोङै खालामनो थाखाय साफ्रोमबो लाइमोनफोरा गोसोखांनानै ससियेल मेडियानि गेजेरजों गोजोन्नि खौरां फोसाव,जोंनि गुबै थांखिया जाबाय जेकि हारिआनो जायामानो खौसेथि थानाय "सनवाल बिथांआ जालुकबारि ड : भुपेन हाजरिका सामाडि खेट्रआव लुफुंजानाय थाखो मोनथाम गोनां बिलदिं गोसोखां खाम्पा एबा ( Golden Memories ) खौ बेखेवो ।